Na podlagi 7.2. člena statuta družbe Hram Holding, d.d., Ljubljana, uprava družbe objavlja sklic

**26. skupščine delničarjev**

**družbe HRAM HOLDING, finančna družba, d.d.**

**Vilharjeva 29, 1000 Ljubljana,**

ki bo dne 30.08.2019 s pričetkom ob 13:30. uri na sedežu družbe Vilharjeva 29, Ljubljana, s predlaganim dnevnim redom:

1. **Otvoritev skupščine in izvolitev organov skupščine**

Predlog sklepa uprave št. 1:

Izvolijo se organi skupščine.

1. **Seznanitev skupščine z revidiranim letnim poročilom družbe Hram Holding, d.d. in skupine Hram Holding, za poslovno leto 2018 in s poročilom nadzornega sveta o njegovem delu in preveritvi letnega poročila za poslovno leto 2018 ter podelitev razrešnice upravi in nadzornemu svetu za leto 2018**

Predlog sklepa nadzornega sveta št. 2.1:

Skupščina potrjuje in odobrava delo uprave v poslovnem letu 2018 in ji podeljuje razrešnico.

Predlog sklepa uprave št. 2.2:

Skupščina potrjuje in odobrava delo nadzornega sveta v poslovnem letu 2018 in mu podeljuje razrešnico.

1. **Imenovanje revizorja za poslovna leta 2019, 2020 in 2021**

Predlog sklepa nadzornega sveta št. 3:

Na predlog nadzornega sveta, imenuje skupščina revizijsko družbo UHY Revizija in svetovanje, d.o.o., Ljubljana za finančnega revizorja za poslovna leta 2019, 2020 in 2021.

**Pogoji za udeležbo na skupščini**

Gradivo za skupščino

Gradivo za skupščino, vključno s predlogi sklepov z obrazložitvami, Letnim poročilom in Poročilom nadzornega sveta je delničarjem na vpogled, na sedežu družbe Hram holding d.d., Vilharjeva 29, Ljubljana, v tajništvu, vsak delovni dan od 9. do 12. ure, od dneva objave sklica do vključno dneva zasedanja skupščine. Prav tako je gradivo ter obrazci za prijavo udeležbe in pooblastila dostopno tudi na spletnih straneh družbe www.hram-holding.si pa tudi v elektronskem sistemu obveščanja Ljubljanske borze, d.d., SEOnet. Podatki iz tretjega odstavka 296. člena ZGD-1 so delničarjem na voljo na spletni strani družbe.

Dopolnitev dnevnega reda

Delničarji, katerih skupni deleži dosegajo dvajsetino osnovnega kapitala, lahko sedem dni po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki predložiti predlog sklepa, o katerem naj skupščina odloča ali če skupščina pri posamezni točki dnevnega reda ne sprejema sklepa, obrazložitev točke dnevnega reda. Uprava družbe bo v skladu s tretjim odstavkom 298. člena ZGD-1 objavila tiste dodatne točke dnevnega reda, glede katerih bodo delničarji zahteve poslali družbi najpozneje sedem dni po objavi tega sklica skupščine.

Delničarji lahko zahteve za dodatne točke dnevnega reda družbi pošljejo tudi po elektronski pošti, in sicer na naslov: t.zorec@hram-holding.si v skenirani obliki kot priponka, s podpisom delničarja.

Predlogi delničarjev

Delničarji lahko k vsaki točki dnevnega reda v pisni obliki dajejo predloge sklepov kot veleva 300. člen ZGD-1. Predlog delničarja se objavi in sporoči na način iz 296. člena ZGD-1 le, če bo delničar v sedmih dneh po objavi sklica skupščine družbi poslal razumno utemeljen predlog in pri tem sporočil, da bo na skupščini ugovarjal predlogu organa vodenja ali nadzora in da bo druge delničarje pripravil do tega, da bodo glasovali za njegov predlog.

Delničarji lahko predloge sklepov družbe sporočijo tudi po elektronski pošti in sicer na elektronski naslov: t.zorec@hram-holding.si, v skenirani obliki kot priponka, s podpisom delničarja.

Pravica do obveščenosti

Delničarji lahko na skupščini družbe postavljajo vprašanja in zahtevajo podatke o zadevah družbe, če so potrebni za presojo dnevnega reda, ter izvršujejo svojo pravico do obveščenosti v skladu s 1. odstavkom 305. člena ZGD-1.

Pogoji udeležbe

Skupščine delničarjev se lahko udeležijo in na njej glasujejo delničarji, ki so kot imetniki delnic vpisani v delniško knjigo pri Klirinško depotni družbi, d.d., v Ljubljani konec četrtega dne pred zasedanjem skupščine (v nadaljevanju: presečni dan) to je dne 26.08.2019, ali njihovi zakoniti zastopniki ali pooblaščenci, ki morajo predložiti pisno pooblastilo. Udeležbo na skupščini je potrebno prijaviti upravi družbe s pisno prijavo najkasneje tri dni pred zasedanjem skupščine.

Vsak delničar, ki ima pravico do udeležbe na skupščini, lahko imenuje pooblaščenca, da se v njegovem imenu udeleži skupščine in uresničuje glasovalno pravico. Pooblastilo mora biti pisno in ga je potrebno predložiti družbi, kjer ostane shranjeno. Pooblaščenec delničarja mora predložiti pooblastilo najkasneje na skupščini družbe.

Pooblastilo je lahko posredovano družbi tudi po elektronski pošti na elektronski naslov: t.zorec@hram-holding.si in sicer v skenirani obliki kot priponka, vsebovati pa mora splošne podatke (ime, priimek, naslov, EMŠO oziroma firmo in sedež) pooblastitelja in pooblaščenca ter podpis pooblastitelja. Družba ima pravico do preveritve identitete delničarja oziroma pooblastitelja, ki posreduje pooblastilo po elektronski pošti, ter avtentičnosti njegovega podpisa. Delničarji lahko pooblastilo na enak način kot so ga podali, do dneva skupščine kadarkoli prekličejo.

Delničarji oziroma njihovi zastopniki ali pooblaščenci, se morajo na zahtevo izkazati z osebnim dokumentom, pisnim pooblastilom, zakoniti zastopnik pa tudi z izpisom iz sodnega/poslovnega registra.

Izčrpne informacije o pravicah delničarjev iz prvega odstavka 298. člena, prvega odstavka 300. čl., 301. in 305. člena ZGD-1 so dostopne na spletni strani družbe.

Na dan sklica skupščine ima družba izdanih 4.282.596 navadnih kosovnih imenskih delnic. Skladno z zakonom daje vsaka navadna delnica njenemu imetniku en glas. Glasovalnih pravic nima 359.196 navadnih kosovnih imenskih delnic, ki jih ima v lasti HRAM HOLDING, finančna družba, d.d. po stanju na dan 18.07.2019.

Vljudno naprošamo delničarje, da pridejo na skupščino vsaj 15 minut pred začetkom zasedanja zaradi vzpostavitve evidenc in prevzema gradiva potrebnega za glasovanje.

Sklic skupščine je bil objavljen tudi na spletni strani AJPES (eObjave) in na spletni strani [www.hram-holding.si](http://www.hram-holding.si) in sicer za odobje najmanj 5 let.

Sašo Tanko

direktor